Ministru kabineta rīkojuma projekta

**“Par valsts nekustamā īpašuma pārdošanu”**

sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts “Par valsts nekustamā īpašuma pārdošanu” (turpmāk – rīkojuma projekts) paredz atļaut Zemkopības ministrijai pārdot izsolē valsts pārvaldes funkciju īstenošanai nepiemērotu valsts nekustamu īpašumu, kas ierakstīts zemesgrāmatā uz valsts vārda Zemkopības ministrijas personā Publiskas personas mantas atsavināšanas likumā noteiktajā kārtībā.  Ministru kabineta rīkojums stāsies spēkā pēc tā parakstīšanas. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Publiskas personas mantas atsavināšanas likuma (turpmāk tekstā – Atsavināšanas likums) 4. panta pirmā un otrā daļa, 5. panta pirmā un piektā daļa, 14. pants, likuma “Par valsts budžetu 2020. gadam” 44. panta pirmā un otrā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | I. Informācija par rīkojuma projektā minēto nekustamo īpašumu  Sagatavotais rīkojuma projekts paredz atļaut Zemkopības ministrijai pārdot izsolē valsts nekustamo īpašumu(nekustamā īpašuma kadastra Nr.6001 502 1327) – septiņas būves (būves kadastra apzīmējumi 6001 002 1327 001, 6001 002 1327 002, 6001 002 1327 003, 6001 002 1327 004, 6001 002 1327 005, 6001 002 1327 006 un 6001 002 1327 007) – Latgales ielā 6, Krāslavā, Krāslvas novadā(turpmāk – nekustamais īpašums), ievērojot uz pirmpirkumu tiesīgās personas tiesības.  Īpašuma tiesības uz valsts nekustamo īpašumu ir nostiprinātas Latvijas valstij Zemkopības ministrijas personā Krāslavas pilsētas zemesgrāmatas nodalījumā Nr. 1000 0014 4004. Saskaņā ar zemesgrāmatas nodalījuma I daļas 1. iedaļas ierakstu Nr. 1.2 ēkas ir saistītas ar zemes gabalu Latgales ielā 6, Krāslavā (kadastra Nr. 6001 002 1327) Krāslavas pilsētas zemesgrāmatas nodalījuma Nr. 1000 0001 6729. Zemes īpašnieks ir Krāslavas Svētā Ludvika Romas katoļu draudze. Zemes nomas līgums nav noslēgts.  Pēc Nekustamā īpašuma valsts kadastra informācijas sistēmas (turpmāk – NĪVKIS) datiem, nekustamā īpašuma kadastrālā vērtība 2020. gada 1. janvārī bija noteikta 9787 *euro* apmērā. Par īpašumu nav reģistrēta neviena aizlieguma atzīme, ne arī nomas lietošanas tiesības. Tādējādi valsts nekustamais īpašums ir bez parādu saistībām un aizlieguma atzīmēm. Nekustamā īpašuma sastāvā ietilpst:  1) būve (būves kadastra apzīmējums 6001 002 1327 001) – veterinārā ambulance ar kopējo platību 332,2 m2; ekspluatācijas uzsākšanas gads – 1965., būves galvenais lietošanas veids: 1264 – Ārstniecības vai veselības aprūpes iestāžu ēkas;  2) būve (būves kadastra apzīmējums 6001 002 1327 002) – garāža ar kopējo platību 300,5 m2; ekspluatācijas uzsākšanas gads – 1965., būves galvenais lietošanas veids: 1242 – Garāžu ēkas;  3) būve (būves kadastra apzīmējums 6001 002 1327 003) – noliktava ar kopējo platību 61,4 m2; ekspluatācijas uzsākšanas gads – 1965., būves galvenais lietošanas veids: 1252 – Noliktava, rezervuāri, bunkuri un silosi;  4) būve (būves kadastra apzīmējums 6001 002 1327 004) – Nnoliktava ar kopējo platību 28,3 m2, ekspluatācijas uzsākšanas gads 1965., būves galvenais lietošanas veids: 1252 – Noliktava, rezervuāri, bunkuri un silosi;  5) būve (būves kadastra apzīmējums 6001 002 1327 005) – pagrabs ar kopējo platību 28,3 m2 ekspluatācijas uzsākšanas gads – 1965., būves galvenais lietošanas veids: 1274 – Citas, iepriekš nekvalificētas ēkas;  6) būve (būves kadastra apzīmējums 6001 002 1327 006) – šķūnis ar kopējo platību 80,5 m2; ekspluatācijas uzsākšanas gads – 1965., būves galvenais lietošanas veids: 1274 – Citas, iepriekš nekvalificētas ēkas;  7) būve (būves kadastra apzīmējums 6001 002 1327 007) – Šķūnis ar kopējo platību 45,9 m2; ekspluatācijas uzsākšanas gads – 1965., būves galvenais lietošanas veids: 1274 – Citas, iepriekš nekvalificētas ēkas.  Pēc NĪVKIS datiem, par nekustamā īpašuma objektiem nav reģistrēti apgrūtinājumi. Nekustamā īpašuma pašreizējais lietotājs ir valsts sabiedrība ar ierobežotu atbildību “Zemkopības ministrijas nekustamie īpašumi”, kurai nekustamais īpašums nodots pārvaldīšanā, pamatojoties uz Zemkopības ministrijas 2020. gada 6. maija rīkojumu Nr. 53 “Par valsts nekustamā īpašuma nodošanu valsts sabiedrības ar ierobežotu atbildību “Zemkopības ministrijas nekustamie īpašumi” pārvaldīšanā” saskaņā ar 2020. gada 1. jūnija pieņemšanas un nodošanas aktu Nr. 8.7-11/6/2020.  II. Turpmākā rīcība  Nekustamā īpašuma pārvaldītāja valde ar 2020. gada 8. jūlija lēmumu (protokols Nr. 31) apstiprina, ka nekustamais īpašums nav nepieciešams valsts funkciju nodrošināšanai un to saglabāt nav lietderīgi, tāpēc ierosina nekustamo īpašumu pārdot izsolē.  Rīkojuma projekts paredz virzīt atsavināšanai un pārdot izsolē valsts pārvaldesfunkciju īstenošanai nepiemēroto nekustamo īpašumu saskaņā arlikuma “Par valsts budžetu 2020. gadam” 44. pantā noteikto un atļaut atsavināšanas procedūru organizēt valsts nekustamo īpašumu valdītājai – Zemkopības ministrijai.  Rīkojuma projekta 1. punktā minētās būves nav reliģisko organizāciju īpašuma objekti likuma “Par īpašumu atdošanu reliģiskajām organizācijām” izpratnē, jo ir celtas un nodotas ekspluatācijā 1965. gadā, kā to apliecina NĪVKIS datos reģistrētā informācija. Atbilstoši Zemesgrāmatas nodalījumā II daļas 1. iedaļā ietvertajai informācijai valsts īpašuma tiesības uz rīkojuma projektā 1. punktā minētajām būvēm ir iegūtas saskaņā ar aktu par ēku (būvju) pieņemšanu ekspluatācijā, un tas saskaņā ar likuma “Par nekustamā īpašuma ierakstīšanu zemesgrāmatās” 36. panta pirmās daļas 2. punktu ir pamatojuma dokuments valsts ēku ierakstīšanai zemesgrāmatā uz valsts vārda. Tāpēc zemes īpašniekam – Krāslavas Svētā Ludvika Romas katoļu draudzei – nav tiesību uz kompensāciju par šo būvju īpašumu, jo saskaņā ar likuma “Par īpašumu atdošanu reliģiskajām organizācijām” 4. pantu “reliģiskās organizācijas nevar pretendēt uz kompensāciju” un kompensāciju reliģiskajām organizācijām neizmaksā arī gadījumos, ja nekustamais īpašums iegūts vai celts par valsts līdzekļiem.  Zemes īpašniekam ir pirmpirkuma tiesības uz rīkojuma projekta 1. punktā minētajām būvēm saskaņā ar likuma “Par atjaunotā Latvijas Republikas 1937. gada Civillikuma ievada, mantojuma tiesību un lietu tiesību daļas spēkā stāšanās laiku un piemērošanas kārtību” 14.panta otro un trešo daļu, kas nosaka: “..ja ēkas (būves) .. ir patstāvīgs īpašuma objekts, tā pirmpirkuma vai izpirkuma tiesības ir zemes īpašniekam. (..) Bijušajam īpašniekam un viņa mantiniekiem ir zemes, ēku (būvju) .. pirmpirkuma tiesības atbilstoši likumiem, kas regulē īpašuma tiesību atjaunošanu un privatizāciju.”  Saskaņā ar likuma “Par zemes reformu Latvijas Republikas pilsētās” 17. panta pirmo daļu bijušajiem zemes īpašniekiem vai viņu mantiniekiem (ja viņi nav saņēmuši savas zemes vietā līdzvērtīgu zemes gabalu vai kompensāciju) ir pirmpirkuma tiesības iegūt savā īpašumā ēkas un būves, kas atrodas uz šīs zemes.  Šī iemesla dēļ nekustamā īpašuma izsoles noteikumos jāietver nosacījums par zemes īpašnieka pirmpirkuma tiesībām, ievērojot Atsavināšanas likuma II nodaļā paredzēto.  Saskaņā ar likuma “Par zemes reformu Latvijas Republikas pilsētās” 4. panta piekto daļu, ja zemes un apbūves īpašnieki ir dažādi, viņu savstarpējās attiecības regulējamas saskaņā ar šā likuma 12. pantu. Šā likuma 12. panta trešajā daļā noteikts, ka zemes īpašniekiem ir tiesības saņemt no ēku un būvju īpašnieka nomas maksu. Ievērojot minēto, nekustamā īpašuma ieguvējam, ja tas nav zemes īpašnieks, būs pienākums maksāt piespiedu zemes nomas maksu zemes īpašniekam.  Tā kā zemes īpašniekam ir pirmpirkuma tiesības, ievērojot Atsavināšanas likuma 4. panta ceturtās daļas 1. punktu, 11. panta trešo daļu un 14. panta otro daļu, vienlaikus ar sludinājuma par izsoli publicēšanu zemes īpašniekam tiks nosūtīts uzaicinājums iesniegt pieteikumu par pirmpirkuma tiesību izmantošanu.  Ja izsludinātajā termiņā Atsavināšanas likuma 4. panta ceturtās daļas 1. punktā minētā persona neiesniedz pieteikumu par nekustamā īpašuma pirkšanu vai būs iesniegts atteikums, rīkojama izsole Atsavināšanas likumā noteiktajā kārtībā.  Ja zemes īpašnieks neizmantos nekustamā īpašuma pirmpirkuma tiesības, neatkarīgi no zemes un rīkojuma projektā minēta nekustamā īpašuma īpašnieka gribas pastāvēs piespiedu nomas tiesiskās attiecības un būvju ieguvējam būs pienākums maksāt piespiedu zemes nomas maksu zemes īpašniekam. Ievērojot iepriekš minēto, lai nekustamā īpašuma ieguvējam nodrošinātu tiesisko skaidrību par pārdodamo objektu, nekustamā īpašuma izsoles noteikumos tiks iekļauta informācija par piespiedu dalītā īpašuma tiesisko attiecību pastāvēšanu.  Saskaņā ar likuma “Par pašvaldībām” 78. panta otrās daļas 7. un 8. punktu Krāslavas novada pašvaldībai nav pirmpirkuma tiesības uz rīkojumā projektā minēto būvju īpašumu, jo “pašvaldības pirmpirkuma tiesības neattiecas uz nekustamo īpašumu, kurš tiek pārdots labprātīgā vai piespiedu izsolē un neattiecas uz nekustamo īpašumu, attiecībā uz kuru trešajām personām ir pirmpirkuma vai izpirkuma tiesības, kas dibinātas uz likuma, līguma vai testamenta”.  Rīkojuma projekts paredz valsts nekustamā īpašuma valdītājai Zemkopības ministrijaiuzdevumu nodot pircējam valsts nekustamo īpašumu 30 dienu laikā no pirkuma līguma noslēgšanas dienas ar attiecīgu nodošanas un pieņemšanas aktu. 30 dienu termiņš dokumentu nodošanai nekustamā īpašuma pircējam noteikts, izvērtējot nekustamā īpašuma pircēja pienākumu īstenot noteiktas darbības noteiktos termiņos, kas atbilst attiecīgiem nekustamā īpašuma pārdevēja pienākumiem.  Atsavināšanas likuma 30. pantā ir noteikts, ka izsoles dalībniekam, kurš nosolījis augstāko cenu par nekustamo īpašumu, jāsamaksā par nosolīto nekustamo īpašumu divu nedēļu laikā.  Tādējādi nekustamā īpašuma pircēja pienākumiem īstenot noteiktas darbības noteiktos termiņos ir jābūt samērīgiem ar nekustamā īpašuma pārdevēja pienākumiem. Šī iemesla dēļ nekustamā īpašuma pirkuma līgumā jāparedz nosacījums, ka dokumentus, kas nepieciešami pircēja īpašuma tiesību nostiprināšanai zemesgrāmatā, pārdevējs (vai valdītājs) izsniedz pircējam 30 dienu laikā pēc visu saistību izpildes pret pārdevēju. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un valsts sabiedrība ar ierobežotu atbildību “Zemkopības ministrijas nekustamie īpašumi” |
| 4. | Cita informācija | Saskaņā ar Ministru kabineta 2011. gada 1. februāra noteikumu Nr. 109 “Kārtība, kādā atsavināma publiskas personas manta” 12. punktu, ja valsts nekustamais īpašums nav nepieciešams tā valdītājam, jautājumu par nekustamā īpašuma iespējamo nepieciešamību citai valsts iestādei, valsts kapitālsabiedrībai, atvasinātas publiskas personas vai to iestādes funkciju nodrošināšanai noskaidro, izsludinot Valsts sekretāru sanāksmē attiecīgu Ministru kabineta rīkojuma projektu.  Rīkojuma projekts izsludināts Valsts sekretāru sanāksmē 2020. gada 29.oktobrī (prot.Nr.43, 19.§ VSS-928). Ņemot vērā, ka divu nedēļu laikā pēc rīkojuma projekta izsludināšanas Valsts sekretāru sanāksmē valsts iestādes, valsts kapitālsabiedrības vai atvasinātas publiskas personas vai to iestādes nepieprasīja rīkojuma projekta 1. punktā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to iespējams atsavināt Atsavināšanas likumā noteiktajā kārtībā.  Rīkojuma projektā minētais nekustamais īpašums nav piemērots un nav nepieciešams Zemkopības ministrijai un padotības iestādēm to funkciju īstenošanai. Nekustamā īpašuma pašreizējais lietotājs valsts sabiedrība ar ierobežotu atbildību “Zemkopības ministrijas nekustamie īpašumi” to neizmanto valsts funkciju nodrošināšanai, tāpēc, īstenojot rīkojuma projektā noteikto un pamatojoties uz Zemkopības ministrijas pilnvarojumu, tika organizēts nekustamā īpašuma atsavināšanas process. Rīkojuma projekta īstenošanai nav nepieciešami papildu līdzekļi no valsts vai pašvaldību budžeta. Rīkojuma projekts tiks īstenots par Zemkopības ministrijas līdzekļiem. Saskaņā ar Publiskas personas mantas atsavināšanas likuma 47. pantu un Ministru kabineta 2011. gada 1. februāra noteikumu Nr. 109 “Kārtība, kādā atsavināma publiskas personas manta” 37. punktu valsts nekustamās mantas atsavināšanā iegūtie līdzekļi pēc atsavināšanas izdevumu segšanas tiks ieskaitīti valsts pamatbudžeta ieņēmumu kontā mēneša laikā pēc to saņemšanas.  Patlaban nav iespējams noteikt, cik liela summa tiks ieskaitīta valsts budžetā, jo vēl nav iespējams noteikt īpašuma pārdošanas vērtību, tāpēc ka nekustamā īpašuma atsavināšana (nosacītās cenas noteikšana) tiks organizēta pēc Ministru kabineta rīkojuma pieņemšanas un cena būs atkarīga no nekustamā īpašuma tirgus vērtības vērtēšanas dienā. Atsavināšanas izdevumu apmērs tiek noteikts Ministru kabineta paredzētajā kārtībā.  Saskaņā ar likuma “Par valsts budžetu 2020. gadam” 44. panta otro daļu Zemkopības ministrija lūgs Ministru kabinetu atļaut palielināt Zemkopības ministrijai apropriāciju resursiem no dotācijas no vispārējiem ieņēmumiem un izdevumiem 50 % apmērā no valsts budžetā ieskaitītajiem līdzekļiem pēc valsts nekustamā īpašuma atsavināšanas. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ja Ministru kabineta 2011. gada 1. februāra noteikumu Nr. 109 “Kārtība, kādā atsavināma publiskas personas manta” 12. punktā minētās personas neizmanto savas tiesības vai pirmpirkuma tiesīgā persona neizmanto savas tiesības,tad jebkurš tiesību subjekts – fiziska un juridiska persona, kurai piemīt tiesībspēja un rīcībspēja un kura vēlas piedalīties izsolē, – var iegādāties valsts nekustamo īpašumu, ievērojot likuma “Par atjaunotā Latvijas Republikas 1937. gada Civillikuma ievada, mantojuma tiesību un lietu tiesību daļas spēkā stāšanās laiku un piemērošanas kārtību” 14. pantā un likuma “Par zemes reformu Latvijas Republikas pilsētās” 17. pantā noteikto ierobežojumu. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekta tiesiskais regulējums neietekmē tautsaimniecību, ne arī valsts saimniecības nozari un nemaina administratīvo slogu. |
| 3. | Administratīvo izmaksu monetārs novērtējums | Rīkojuma projekta tiesiskais regulējums neietekmē administratīvo slogu. |
| 4. | Atbilstības izmaksu monetārs novērtējums | Nav. |
| 5. | Cita informācija | Rīkojuma projekta īstenošanai nav nepieciešami papildu līdzekļi no valsts budžeta, visas ar īpašuma tiesību grozījumu ierakstīšanu zemesgrāmatā saistītās darbības veiks ieguvējs par saviem līdzekļiem. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020 | | Turpmākie trīs gadi (euro) | | | | |
| 2021 | | 2022 | | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.  gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.  gadam | izmaiņas, salīdzinot ar vidēja termiņa budžeta ietvaru 2022.  gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 |  |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 0 | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Projekta ietekme uz valsts budžetu nav paredzēta, un ar nekustamā īpašuma īpašnieku maiņu saistītie izdevumi tiks segti no nekustamā īpašuma ieguvēja līdzekļiem. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Rīkojuma projekta būtība skar Ministru kabineta kompetenci lemt par to, vai atļaut vai neatļaut valsts nekustamā īpašuma atsavināšanu. Rīkojuma projektā risinātie jautājumi neparedz pārmaiņas, kas varētu ietekmēt sabiedrības intereses. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Rīkojuma projekta izpildi nodrošinās Zemkopības ministrija, pilnvarojot valsts sabiedrību ar ierobežotu atbildību “Zemkopības ministrijas nekustamie īpašumi” īstenot atsavināšanas procesu. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Jaunas institūcijas saistībā ar rīkojuma projekta izpildi netiek radītas, un rīkojuma projekts neparedz arī esošu institūciju likvidāciju vai reorganizāciju. Rīkojuma projekta izpildi var nodrošināt esošajās institūcijās ar tām pieejamiem resursiem. |
| 3. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļvietnē www.vestnesis.lv. |

Zemkopības ministrs K. Gerhards

Rasnača 67027517

tamara.rasnaca@zm.gov.lv